b'\n_START_ARTICLE_\nOSIRIS-REx\n_START_SECTION_\nLidojuma gaita\n_START_PARAGRAPH_\nOSIRIS-REx tika palaists 2016.\xc2\xa0gada 8.\xc2\xa0septembr\xc4\xab 23:05 UTC ar nes\xc4\x93jra\xc4\xb7eti Atlas V/411 no Kanaveralas zemesraga Gaisa sp\xc4\x93ku stacijas starta laukuma SLC-41._NEWLINE_2016. gada 28. decembr\xc4\xab veikts trajektorijas korekcijas manevrs DSM-1, izmantojot 354 kg degvielas. Maz\xc4\x81ks korekcijas manevrs veikts 2017. gada 18. janv\xc4\x81r\xc4\xab._NEWLINE_2017. gada 22. septembr\xc4\xab OSIRIS-REx veica Zemes p\xc4\x81rlidojumu, ieg\xc5\xabstot pa\xc4\x81trin\xc4\x81jumu ar plan\xc4\x93tas gravit\xc4\x81cijas pal\xc4\xabdz\xc4\xabbu. Cie\xc5\xa1\xc4\x81k\xc4\x81 pietuvo\xc5\xa1an\xc4\x81s bija 16:52 UTC 17\xc2\xa0237\xc2\xa0km att\xc4\x81lum\xc4\x81 no Antarkt\xc4\xabdas._NEWLINE_2018. gada 15. oktobr\xc4\xab veikts trajektorijas korekcijas manevrs AAM-2. 17. oktobr\xc4\xab tika nomesta TAGSAM paraugu atgrie\xc5\xa1anas sist\xc4\x93mas nosegpl\xc4\x81ksne._NEWLINE_3. decembr\xc4\xab OSIRIS-REx sasniedza 101955 Bennu, to p\xc4\x81rlidojot 20 km att\xc4\x81lum\xc4\x81. 31. decembr\xc4\xab zonde ieg\xc4\x81ja orb\xc4\xabt\xc4\x81 ap astero\xc4\xabda ar augstumu no 1,4 km l\xc4\xabdz 2 km.'